ઉપરાંત આપણી પૌરાણિક કથામાં જોવા મળતા પાત્રો, વસ્તુઓ અને ઘટનાઓને પણ અલગ અને માનવીય ટચ આપ્યો છે. શિવા ટ્રાઈલોજીમાં ગણેશ અને કાલી અને રામચંદ્ર સિરીઝનાં હનુમાન અને જટાયુને અમીષ ત્રિપાઠીએ નાગ જાતિના દર્શાવ્યા છે, જેમાં જન્મજાત કોઈ ખામીના લીધે એમના શરીરનાં અમુક ચોક્કસ અંગોનો સામાન્ય કરતા અલગ રીતે વિકાસ થયો હોય.(દા.ત. કાલીના વધારાના હાથ એ એના હાડકાની વિશિષ્ટ રચના હોય અને જટાયુ નાં નાક આસપાસના ખોડખાંપણ વાળા હાડકા એને ગરુડ નું રૂપ દેતા હોય). શિવા ટ્રાઈલોજીમાં નંદી એક બળદ ને બદલે મેલુહાનો બહાદુર મેજર હોય અને રામચંદ્ર સિરીઝમાં મંથરા કૈકેયીની દાસીના બદલે એની મિત્ર અને મહત્વની વ્યાપારી હોય. આપણી પૌરાણિક કથાઓમાં દર્શાવેલા દેવોનાં પીણા સોમરસને એક પણ આ બંને સિરીઝમાં વૈજ્ઞાનિક એંગલ આપ્યો છે. આવા નાના મોટા ઘણા બદલાવ લાવીને અમીષ ત્રિપાઠીએ ભગવાન રામ અને મહાદેવ શિવ ને મારી તમારી જેવા સામાન્ય માણસ દર્શાવી એમની ભગવાન બનવા પ્રત્યેની સફર આપોઆપ પ્રેરણા દાયક બનાવી છે.